Vilja kaupa tug eldri bíla fyrir tökur á Fast - 8 myndinni Framleiðendur kvikmyndarinnar Fast - 8 eru nú byrjaði tökur á myndinni hér á landi . Nú eru þeir væntanlegir á Akranes og strax um helgina verða undirbúnar tökur á æsilegum akstursatriðum sem eiga meðal annars að fara fram á hafnarsvæðinu . Einhver fjöldi bíla verður eyðileggingu að bráð í þessum akstursatriðum og jafnvel sprengingum og vantar framleiðendum myndarinnar að fá keypta 10 - 12 eldri fólksbíla . Hyggjast þeir greiða fyrir þá tvöfalt markaðsvirði . Tekið verður á móti bílum frá áhugasömum seljendum við bílasöluna Bílás við Smiðjuvelli í dag milli klukkan 11 og 13. „ Verðmat á bílunum fer einfaldlega þannig fram að við á Bílás flettum upp markaðsvirði bílanna og kaupandinn , framleiðandi myndarinnar , greiðir tvölfalt það verð sem tölvan gefur upp . Við gerum þannig ráð fyrir að 300 þúsund króna bíll fari á 600 þúsund staðgreitt , svo dæmi sé tekið . Gengið verður frá eigendaskiptum á staðnum . Einu skilyrðin sem kaupendurnir setja er að lakk bílanna sé nokkurn veginn í lagi og allar rúður verða að vera heilar . Bílarnir þurfa einnig að vera gangfærir , en þurfa ekki að vera nýskoðaðir . Þetta getur því verið frábært tækifæri fyrir bíleigendur til að afsetja bíla sem þeir vilja losna við á þægilegan máta , “ segir Ólafur Óskarsson bílasali á Bílás í samtali við Skessuhorn .